cyanic-selkie/wikianc huggingface dataset:
Електромоторна сила
Околу 1830 година, Мајкл Фарадеј утврди дека реакциите на секоја од двете електродни-електролитни пресеци обезбедува "извор на ЕМС" за галванска ќелија, односно, овие реакции ја движат струјата и не се бескрајни извори на енергија како што се мислело на почетокот. Во случај на отворено коло, одвојувањето на напојувањто продолжува сè додека електрично поле од одвоените напојувања, е доволно за да реагира со реакциите. Години пред тоа, Алесандро Волта, кој го измерил контактот на потенцијалната разлика на пресеците на метал-метал (електрода-електрода) на неговите ќелии, го застапувал неточното мислење дека контактот сам (без да се земе предвид хемиска реакција) е изворот  на ЕМС.
Во случајот на електричениот генератор, временско променливото магнетно поле во внатрешноста на генераторот, создава електрично поле преку електромагнетна индукција, што пак создава разлика меѓу напонот на електродите на генераторот. Одвојувањето на напојувањето се врши во генераторот на тој начин што електроните што се одвојуваат од едната електрода се движат кон другата електрода, додека пак, во случај на отворено коло, се насобира доволно силно електрично поле за да понатамошните одвојувања на напојувањето станат невозможни. Повторно, на ЕМС и се спротивставува електричниот напон поради одвојувањето на полнежите. Во случај на потрошувач, овој напон може да предизвика да протече струја. Општиот принцип со кој ја опишува ЕМС во такви електрични машини е наречен Фарадеев закон за индукција.
Означување и мерни единици
Електромоторната сила често се означува со \mathcal{E} или ℰ.
Во уред без внатрешен отпор, ако електричениот полнеж  Q  поминува низ тој уред, и се стекнува со енергија  W , вкупната ЕМС за тој уред е енергијата која се стекнала за единица електричен полнеж или  W / Q . Како и другите мерки за енергија за еден полнеж, така и ЕМС има SI единица волт, што е еквивалентна на џул на кулон.
Електромоторната сила во електростатички единици е статволт, ( еднаква на количината на erg во една електростатичка единица на полнежот).
Формални дефиниции на електромоторна сила
Во  изворот на ЕМС што е во вид на отворено коло, запазувачкото електростатичко поле создадено од раздвојувањето на полнежот ги поништува силите кои ја создаваат ЕМС. Така, ЕМС ќе има иста вредност, но со спротивен знак како интегралот на електричното поле усогласено со внатрешното растојание помеѓу двата пола  А  и  B  на изворот на ЕМС во состојба на отворено коло (патеката е земена од негативниот пол кон позитивниот пол, за да се добие позитивна ЕМС, што укажува на работата направена на електроните кои се движат во колото). Матемтички:
каде Ecs е запазувачкото електростатичко поле создадено од распределбата на полнежот поврзан со ЕМС, dℓ е елемент од патеката од полот A до полот B, и ‘·’ означува скаларен производ. Оваа равенка се однесува само за местоположбата на половите A и B, и не се однесуваат на патеки меѓу точките A и B со пропорции надвор од изворот на ЕМС. Оваа равенка го вклучува електростатичкото електрично поле поради распределбата на полнежот Ecs и не вклучува (на пример) каква било запазувачка компонента на електричното поле поради Фарадеевиот закон за индукција.
Во случај на затворена патека во присуство на променливо магнетно поле, интегралот од електричното поле низ затворена јамка може да биде различен од нула; еден познат концепт на примена на ЕМС, познат како "индуцирана ЕМС" односно напонот индуциран во една таква јамка. "Индуцираната емс" околу стационарна затворена патека C е:
каде што сега E е целото електрично поле, запазеното и незапазеното, и интегралот е околу една произволна, но стационарно затворена крива C низ која има променливо магнетно поле. Електростатичкото поле не придонесува кон вкупната ЕМС, околу колото, бидејќи електростатичкиот дел на електричното поле е запазувачко (тоа е, работата извршена спротивно на полето околу затворена патека е еднакво на нула).
Оваа дефиниција може да се прошири и на произволни извори на ЕМС и на други движечки патеки C:
кој е концептуална равенка воглавно, бидејќи определувањето на „делотворните сили“ е многу тешко.
Електромоторната сила во термодинамиката
каде G е Гибсовата слободна енергија, S е ентропијата, V е системскиот волумен, P е неговиот притисок и T е неговата апсолутната температура.
Ако мол од јони се вклучи во решението (на пример, во Даниелова ќелија, како што е опишано подолу), полнежот низ надворешното коло е:
каде n0 е бројот на електрони/јони, и F0 е Фарадеевата константа и знакот минус укажува на празнење на батеријата. Претпоставувајќи постојан притисок и волумен, термодинамичките својства на батеријата се поврзани целосно со однесувањето на нејзината ЕМС преку:
<dl><dd href="Фарадеева константа"></dd></dl>
каде ΔH е енталпијата на реакцијата. Величините од десно се директно мерливи.
Електромоторна сила и напонска разлика
Разлика на електричниот напон, понекогаш се нарекува ЕМС. Начелата подолу ја илустрираат повеќе формалната употреба, во однос на разликата помеѓу ЕМС и напонот што таа го создава:
Во случај на отворено коло, електричниот полнеж којшто бил одвоен од механизмот кој создава ЕМС, создава електрично поле спротивно на механизмот на разделување. На пример, хемиската реакција во напонска ќелија престанува кога спротивставеното електрично поле во секоја од електродите е доволно јако за да ја зароби реакцијата. Поголемото спротивставено поле може да ја преиначи реакцијата во тн. реверзибилни ќелии.
Хемиски извори
Прашањето како батериите (галваниските ќелии) кои создаваат емс е прашање кое ги заитересирало научниците во 19-от век. „Потеклото на електромоторната сила“ било одредено од страна на Валтер Нернст меѓу врските на електродите и  електролитите.
Молекулите се групи на атоми поврзани во целина преку хемиски врски, и овие врски во нив содржат електрични сили помеѓу електроните (негативни) и протоните (позитивни). Молекулата во изолација е стабилна, но кога различни молекули се собрани заедно, некои видови на молекули се во можност да украдат електрони од другите, што доведува до распределба на полнежите. Оваа прераспределба на полнежите е придружена со промена на енергија во системот и реконфигурација на атомите во молекулите. Добивањето на електрони се нарекува „редукција3 а загубата на електрони се нарекува „оксидација“. Реакциите во кој се јавува електронската размена (кои се основа за батериите) се нарекуваат редукционо-оксидациони реакции или редокс реакции. Во батеријата, електродата се состои од материјал кој се стекнува со електроните од супстанцата, а другата електрода пак губи електрони, поради основните молекуларни својства. Истото однесување може да се види во самите атоми, и нивната способност да украдат електрони се нарекува електронегативност.
Како пример, Даниеловата ќелија се состои од цинкова анода (собирач на електрони), кој се оксидизира додека е растворен во цинк сулфат, растворениот цинк ги остава зад себе неговите електрони во електродата според реакцијата на оксидација (s = цврста електрода; aq = воден раствор):
Цинк сулфатот е електролит во половина од ќелијата. Тоа е раствор кој содржи цинк катјони, и сулфат анјони со полнежи коишто се избалансирани на нула.
Во другиот дел на ќелијата, бакарните катјони во електролитот од бакар сулфат, се придвижени кон бакарната катода на која самите се прикачуваат и ги придобиваат електроните од бакарната електрода преку редукциони реакции
Ако катодата и анодата се споени со надворешен проводник, електроните би можеле да преминат низ надворешното коло (на пример светилка), додека јоните поминуваат низ солен мост за да го уравнотежат полнежот со текот на времето што на катодата и анодата им треба за да постигнат електрична рамнотежа од нула волти, а за тоа време да се постигне и хемиска рамнотежа меѓу ќелиите. При процесот, цинковата анода се раствора додека пак бакарната електродата е обложена со бакар. Таканаречениот „солен мост“ не е направен од сол туку може да биде направен од материјал којшто е во можност да ги прилепи катјоните и анјоните (солите) во растворите, каде што протокот на позитивно наелектризирани катјони низ „мостот“ има иста бројчена вредност со негативно наелектризираните полнежи што протекуваат во спротивна насока.
Ако светилката е отстранета (отворено коло) тогаш ЕМС меѓу електродите е спротивставена на електричното поле поради распределувањето на полнежот и од оваа причина реакцијата застанува.
Галванични клетки
Волта ги развил волтините ќелии околу 1792 година, и ја прикажал својата работа на 20 март 1800 година. Волта точно ја идентификувал улогата на различните електроди при создавањето на напонот, но неточно ја препознал улогата на електролитот. Волта ги наредил металите во 'серии на напнатост', „т.е. во ред така што секој метал од списокот да стане позитивен кога е во контакт со металот кој следи, но со негативен контакт со оној што му претходи.“ Типична симболична конвенција во шема на ова коло ( – |  | – ) би имала долга електрода 1 и кратка електрода 2, да покажува дека електродата 1 доминира. Законот на Волта за спротивставените електроди на ЕМС укажува дека, ако ни се дадени 10 електроди (на пример, цинк и 9 други материјали), тогаш можат да се направат 45 уникатни комбинации од  волтаични ќелии (10 × 9/2).
Електромоторна сила кај ќелиите
Електромоторната сила произведена од првични (еднократни) и секундарни (повеќекратни) ќелии изнесува неколку волти. Вредностите покажани подолу се премногу мали, поради тоа што ЕМС варира во согласност со големината на напојувањето и состојбата на исцрпеност на ќелиите.
Електромагнетна индукција
За дадено коло, електромагнетно индуцираната ЕМС, се определува целосно од стапката на промена на магнетниот тек низ колото, според Фарадеевиот закон за индукција.
ЕМС е индуцирана и во калем или спроводник ако има промена на текоспојовите. Во зависност од начинот на кој се поттикнати промените, постојат два вида: кога спроводникот е преместен во стационарно магнетно поле да произведе промена во флуксното поврзување, тогаш ЕМС е стационарно индуцирана. Електромоторната сила создадена од движењето е често наречена движечка ЕМС. Кога промената на флуксовото поврзување се зголемува од промената на магнетното поле низ неподвижниот спроводник, ЕМС е динамично индуцирана. Електромоторната сила создадена од магнетното поле кое се менува со текот на времето, е наречена трансформирана ЕМС.
Потенцијали на контакт
Кога цврстите супстанци на два материјали се во контакт, термодинамичка рамнотежа побарува една од цвстите супстанци да има повисок електричен потенцијал од другата. Овој потенцијал се нарекува контактен потенцијал. Различни метали кои се во контакт произведуваат потенцијална разлика која се нарекува контактна електромоторна сила или галвански потенцијал. Големината на оваа потенцијална разлика е честопати прикажана како разлика во Фермиовите нивоа во двете цврсти супстанци кога се полнежно неутрални, каде Фермиовото ниво (име за хемискиот потенцијал на системот на електрони ) ја опишува енергијата потребна за да се отстрани електрон од телото во некоја разумна точка (како Земјата). Ако постои енергетска поволност во земање на електронот од едно тело кон друго, ќе настане премин. Преминот предизвикува распределба на полнежот, каде едното тело презема електрони, а другото ги губи. Овој премин на полнежи предизвикува потенцијална разлика меѓу телата, што делумно го поништува потенцијалот кој потекнува од контактот, со што се постигнува рамнотежа. При термодинамичка рамнотежа, Фермиовите нивоа се еднакви (енергијата на отстранувањето на електрони е еднаква) и тука сега e набилдан електростатичен потенцијал меѓу телата. Првичната разлика во Фермиовите нивоа, пред контактот, е означен како ЕМС. Потенцијалот на контактот не може постојано да придвижува струја низ оптоварувањето на неговите полови бидејќи таа струја би вклучила и пренос на полнежот. Не постои никаков механизам кој може да го продолжи таквиот пренос, штом ќе се постигне рамнотежата.
Некој може да се запраша зошто контактниот потенцијал не се појавува во Кирхофовиот закон за напон от поради придонесот на вкупниот број на потенцијалните падови. Одговорот е дека било кое коло вклучува не само диода или спој, туку и целиот потенцијал на контакти, поради жичното поврзување и слично, низ целото коло. Сумата на целиот потенцијал на контактите е нула, па затоа можат да се изостават во Кирхофовиот закон.
Сончева ќелија
Начинот на работа на сончевата ќелија може да се согледа од еквивалентното коло на десно. Светлината, или задоволувачка енергија (поголема од енергетската празнина на материјалот), создава поддвижни парови на електронски дупки во полуспроводникот. Раздвојувањето на полнежите се појавува поради постоењето на електрично поле, поврзано со p-n спој во топлинска рамнотежа (контактен потенцијал создаден од полето). Ова раздвојување на полнежот меѓу позитивните шуплини и негативните електрони низ p-n спој ( диода) дава потенцијална разлика, фотонапон, меѓу половите на осветлувачки диоди. Како што е споменато и порано во терминологијата, фотонапонот е понекогаш наречен светлинска ЕМС, наместо да се прави разлика меѓу ефектот и причината. Раздвојувањето на полнежот предизвикува фотонапон што придвиува струја низ било кое прикачено оптоварување.
Струјата достапна на надворешно коло е ограничена од внатрешениот губиток I0=ISH + I D :
<dl><dd></dd></dl>
каде I0 е обратна заситеност на струјата. Двата параметри што се условени од сончевата ќелија и до некој степен од самиот напон, се m, идеалниот фактор, и kT/q топлинскиот напон (околу 0.026 V на собна температура). Оваа релација е исцртана на сликата при што се користи непроменлива вредност m = 2. Во услови на отворено коло (односно кога I = 0), напонот на кој дејствува од спојот, е доволен за да се урамнотежи на фотострујата. Решението на горенаведениот напон V и означувањето на напонот на отвореното коло во I–V равенката е:
што е корисно во изразување на логаритамската равенка на Voc кај струјата создадена од светлината. Вообичаено, напонот во отвореното коло не изнесува повеќе од 0,5 V.
Кога има оптоварување, фотонапонот е менлив. Како што е покажано во бројката, за отпор на оптоварување RL, ќелијата развива напон кој е меѓу вредностите на краткото коло V   = 0, I = IL и вредноста на отвореното коло Voc, I   = 0, вредност добиена според Омовиот закон V = I RL, каде струјата I е разликата меѓу струјата на краткото коло и онаа добиена од спојот, како што е прикажано во еквивалентното коло (запоставувајќи го паразитскиот отпор).
Спротивно на батеријата, при струјни нивоа доведени до надворешното коло близу IL, сончевата ќелија се однесува повеќе како извор на струја отколку извор на напон (близу до вертикалниот дел на двете илустрирани криви). Прикажаниот цртеш прикажува струја приближно неподвижна од оптоварувањаата на напонот, на еден електрон за еден претворен фотон. Квантната еективност, или можноста да се добие електрон од фотострујата за упаден фотон, зависи не само од самата сончева ќелија, туку и од спектарот на светлината.
Знаме на Монголија
Знамето на Монголија било усвоено на 12 февруари 1992. Денешното знаме е слично со знамето од 1949, а разликата е во тоа што отстранета е петокраката. Знамето е составено од три еднакви вертикални полиња, во црвена, сина и црвена боја. На левото црвено поле има Сојомбо симбол - односно наредени геометриски фигури што претставуваат оган, месечина, земја, вода и знакот јин-јанг.
Историски знамиња
Пред 1992, знамето на Монголска Народна Република имало жолта ѕвезда над Сојомбо симболот, симболизирајќи го социјализмот. Исто така, синото поле било посветло.
АФАС Стадион
АФАС Стадион, порано наречен  'ДСБ Стадион'  е стадионот во Алкмар, Холандија. Се користи за фудбалски натпревари и е дом на фудбалскиот клуб АЗ. Стадионот е во состојба да прими 17.023 гледачи и официјално е отворен на 4 август 2006 година со пријателскиот натпревар против Арсенал. АЗ го загубија натпреварот со 3-0, со головите на Џилберто Силва кој воедно и го постигна првиот гол на стадионот. Првиот натпревар во холандското фудбалско првенство беше победата против НАЦ Бреда со резултат од неверојатни 8-1 на домашната екипа, а најистакнат поединец на натпреварот бил германскиот репрезентативец Симон Чиомер постигнувајќи хет-трик.
АФАС стадионот го замени поранешниот стадион на клубот, Александар Хут. Главната трибина е наречена Викторие трина, на кој седат фанатичните приврзаници  кои се викаат Ван дер Бен трибина (Бен-Страна), а другата трибина позади другиот гол се нарекува Вестзајде,  а трибината спроти главната трибина се нарекува Молинар по браќата Цес и Клас Моленар, основачите на АЗ Алкмар. Официјалното име е АФАС Стадионот, некои поддржувачи го нарекуваат Викторие Стадион, име кое алудира на опсадата на Алкмар за време на шпанската  опсада на Алкмар во текот на осумдесетгодишната војна.
679 Пакс
679 Пакс е мала планета којашто кружи околу Сонцето, откриена од страна на германскиот астроном Август Копф на 28 јануари 1909 година. Објектот е наречен по римската божица Пакс.
Со мерењата спроведени со помош на прилагодлива оптика во Кековата опсерваторија е добиен просечен пречник од 62 км. Ова е за 16% повеќе од пречникот измерен со помош на IRAS. Астероидот има елонгација со големина од 1,66 ± 0,23 меѓу големата и малата оска. Во фотометричките мерења објавени во 1992 година се среќава дека вртежниот период изнесува 8,452 часа.
Фотометричкото проучување на овој астероид открива дека објектот има неправелни особености коишто укажуваат дека реголитот се состои од мешавина на низок и висок албеден материјал. Ова би можело да биде причинето од делење на астероидниот супстрат со спектрални особености на јаглероден хондрит (CO3/CV3).
Сива фока
Атлантска сива фока (Halichoerus grypus) е цицач од семејството Phocidae.
Атлантската сива фока има препознатлива издадена муцка, слична на „римски“ нос. Возрасните фоки според бојата: обчино мажјаците се сиви, со бледи шари на многу посветла подлога. Мажјаците се два или трипати потешки од женките - што е најголема разлика меѓу фоките. Кога не ловат риби, сивите фоки времето го поминуваат лежејќи на карпите или спијеќи во водата во исправена положба (како шишиња), при што само носниците им ѕиркаат од водата. Се спаруваат на брегот, односно на плажите,а и понекогаш и на тревни површини подалеку од брегот. Кога ќе се родат, младенчињата имаат бело крзно, а на брегот остануваат два-три месеци пред да се осмелат да влезат во водата.
Црква „Рождество на Пресвета Богородица“ - Злести
Рождество на Пресвета Богородица (позната и како Пресвета Богородица или Света Богородица) — главна манастирска црква на новоизградениот Злестински манастир, сместен во непосредна близина на селото Злести, во чиј двор се наоѓаат остатоци на старохристијанска и средновековна црква Св. Богородица Пречиста, која се верува дека била изградена на темели на старохристијанска црква во времето на светите Климент и Наум.
Историја
Започнала да се гради во 2000 година по проект на Драган Танески. Иконостасот бил изработен од Гоце Трајчески, фрескоживописот во внатрешноста го изработила Васе Чуркоска, додека иконите се дело на Љупчо Дескоски.
Црквата била осветена од страна на митрополитот дебарско-кичевски г. Тимотеј на 1 август 2009 година.
NGC 5949
NGC 5949 — спирална галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5949 се споменува и како UGC 9866, MCG 11-19-8, CGCG 319-16, KARA 682, IRAS 15273+6456.
Откривање
Објектот е откриен на 28 ноември 1801 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 28 м 0,7 с, а неговата деклинација, односно висината на лакот на тој агол, +64° 45' 47"". Положбениот агол на објектот е во износ од 147°.
Други поделби
Проучување на NGC 5949 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 55165. Во рамките на атласот на длабокото небо, Уранометрија 2000.00, објектот припаѓа на групата означена со бројот 28; додека во Каталогот на основни ѕвезди (GSC) е групиран под бројот 4184. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1426.
SMDS
Switched multimegabit data service (SMDS) претставува неконекциски сервис кој се користи за да се поврзи LANs, MANs и WANs за размена на податоци. SMDS беше заснована на IEEE 802.6 DQDB(Distributed Queue Dual Bus) стандард. SMDS ги фрагментира своите datagrams во помали "клетки" за превоз, а може да се гледа како технолошки претходник на ATM.
Зголемувањата на необработени податоци ја отстранува потребата за фрагментација во клетките, и SMDS' niche market "позицијата гарантира дека тоа остана високи-цени на сервиси. Како резултат на тоа, SMDS беше заменет од страна на IP-засновани и Етернет-заснован услуги и MPLS.
Switched Multimegabit Data Service (SMDS) е телекомуникациска услуга која овозможува врска, високи перформанси, пакет-switched на податоци за транспорт. Да се биде ниту протокол ниту технологија, тоа ги поддржува стандардниите протоколи и комуникациски интерфејси коишто ја користат моменталната (и идна) технологија.
SMDS им овозможува на корисниците транспарентно да ги прошират своите податочно комуникациски способности во текот на еден поширок географски простор. Бидејќи тоа е услуга понудена од страна на телефонските компании, SMDS дозволи ова проширување со користење на Customer-premises equipment (CPE) и протоколи, со минимална инвестиција во посветени изнајмени линии каде што бројот на линиски завршетоци се зголемува.
SMDS е дефинирано од страна на IEEE 802.6 Metropolitan area network (MAN) стандардот, којшто е имплементиран од страна на Bellcore. Може да се користат различни технологии, вклучувајќи широкопојасен ISDN Broadband ISDN(B-ISDN) и Distributed Queue Dual Bus (DQDB). Тековни Северно Американски имплементации го користат DQDB со DS1 (1,5 Mbit / s) или DS3 (44,736 Mbit / s) линии. Други имплементации користат Е1 линии на брзини над 1,9 Mbit / s или Е3 линии. Идните SMDS мрежи ќе го спојат B-ISDN со SONET OC3 на 155,520 Mbit / s.
Развојот на оваа услуга е паралелна со новите Asynchronous Transfer Mode (ATM)  стандарди. Како ATM, SMDS користи cell relay ТРАНСПОРТ. И двете услуги користат 53 октет клетки за транспорт и можат да се сместат пакет должини од 9188 октети (Сепак, максималната должина е 9.188 за SMDS октети, а максималната должина на АТМ е 65535 октети.)
Зеланд (Германија)
Зеланд (Seeland) — град во округот Залцланд, во Саксонија-Анхалт, Германија. Се наоѓа северозападно од Ашерслебен. Бил основан со спојување на претходно независните општини Фридриксауе, Фрозе, Хоим, Нахтерштет и Шаделебен на 15 јули 2009. Пред овој датум, овие општини соработувале во општинската заедница Зеланд, која исто така ја вклучувала и општината Гатерслебен. Гатерслебен се припоила кон Зеланд во септември 2010.
Алкмар
Алкмар iе општина и град во Холандија, во покраината Северна Холандија. Алкмар е добро познат за неговиот традиционален пазар на сирења. За туристите, претставува популарно културно одредиште.
Историја
Најраните споменувања на Алкмар е во еден документ од 10- от век. На почетокот било мало село кое подоцна ги добило градските права и со тоа станал град во 1254 година. Најстариот дел на Алкмар се наоѓа на антички песок кој давал заштита од поплави во средновековните времиња. Дури и така, тоа е само неколку метри над околниот регион, кој се состои од најстарите мали канали од постоењето. Во 1573 година градот бил подложен на опсада од страна на шпанските сили под водство на Дон Фадрике, син на војводата од Алва. Граѓаните испраќале итни пораки за помош до холандскиот Принц; а тој одговорил со ветување дека ќе отвори насипите и ќе го поплави регионот, ако се појави потреба за тоа, но селаните со тоа сметале дека ќе биде уништена нивната жетва. Кога започнала водата да се подигнува, Шпанците ја кренале опсадата и побегнале. Тоа била пресвртница во осумдесетгодишната војна и даде повод за изразот bij Алкмар begint де victorie  („Победа започнува во Алкмар“). Настанот сѐ уште се слави секоја година во Алкмар на 8 октомври, денот на завршувањето на опсадата.
Во 1799, за време на француски револуционерни војни, англо-руски експедициски сили го зазедоа градот, но на крајот биле поразени во Битката на Кастрикум. Француската победа беше одбележана на Триумфалната порта во Париз како „Alkmaer“.
Во втората половина на 20 век, Алкмар брзо се проширил со развој на нови населби. На 1 октомври 1972 година, градот Аудорп и јужните делови на Кудајк и Сен Панкрас беа додадени на општина Алкмар.
Населени места
Општина Алкмар се состои од следниве градови, села и / или области: Алкмар, Кудајк (делумно), Овердие, Аудорп и Омвал.
Овие некогаш одделни села се сега сите поврзани заедно со приградското ширење на објекти кои се појавија помеѓу крајот на 1970-тите и раните 1990-ти години. Во тоа време, населението на Алкмар речиси двојно се зголемило.
На 1 јануари 2015 година општините графт-Де Рајп и Шермер беа споени во Алкмар.
Сообраќај
Автопатот A9 во Холандија води од Amsterdam до Алкмар, и продолжува до Ден Хелдер како N9.
Исто така постојат директни возови до Ден Хелдер, Хорн, Зандам, Амстердам, Утрехт, Еде, Арнем, Најмеген, Хертогенбос, Ајндховен, Мастрихт и Харлем. За поточни информации видете на Алкмар железничката станица. Алкмар има две железнички станици:
Каналот Севернохоландски Канал, кој бил отворен 1824 година, исто така тече низ Алкмар.
Главни знаменитости
Алкмар има многу средновековни згради кои сѐ уште се непроменети, особено високата кула на Синт Лауренскерк, каде што многу луѓе од Алкмар ја одржуваат нивната свадбена церемонија. Другата главна атракција, особено во летните месеци, е пазарот на сирењето во Алкмар на Вахплеин, една од најпопуларните туристички атракции во земјата. Пазарот на сирење традиционално се одржува во првиот петок во април и првиот петок во септември. Секој петок наутро (10: 00-12: 30) Вахппен е сцената за овој традиционален пазар на сирење. На старомоден начин на трипер раката, трговците и превозниците го земаат сирењето. Тој е еден од само четирите традиционални пазари на холандско сирење, кои сè уште се постоечки. Традиционалните цена на овој пазар на сирење се оние сирења направени во локалната област, што е спротивно на добро познатите брендови на холандски сирење, односно сирењето Едам и Гауда сирењето. Тоа всушност и не е можно да се купи на самиот пазар, што е навистина само демонстрација на тоа како на пазарот трговците го користеле во традиоционалните времиња. Сепак, демонстрацијата, која се одвива пред средновековната куќа на тежината, која е опкружена со многу специјализирани тезги, може да се купат сите видови на сирење (и не-сирења) поврзани со млечни производи. Исто така средновековната куќа за тежината односно мерењето на производи, денес е дом на локалното туристичко биро и музеј на сирење. Алкмар има 399 регистрирани кралски споменици и, од кои повеќето се наоѓаат по должината старите канали на градот.
Алкмар има две големи сали и големо кино (која првично биле две кина).
Спорт
Алкмар е дом на професионалниот фудбалски тим АЗ. Во 2006 година, клубот се преселил на новиот стадион со капацитет од 17.000 седишта, ДПБ Стадионот, сега именуван како АФАС Стадион. Во сезоната2008-2009, АЗ ја освои Ердивисе, холандската прва фудбалска лига. Тоа беше втората титула за клубот по сезоната 1980-1981 со само еден лигашки пораз. Градот, исто така, го има велодромот каде се одржуваат првенствата на холандскиот национално велодромско првенство што се одржува секоја година.
Евангелска црква во Република Македонија
Евангелска црква во Република Македонија — евангелско-протестантска црква и е дел од Евангелско-протестантската иницијатива.
Историја
Во почетокот на 1988 година, Христовата пентекостна црква во Југославија (којашто подоцна ќе се преименува во евангелска црква), започнала верска активност во Скопје, со мисионерите Димитрије и Цвета Попадиќ (којашто по потекло од Македонија) од гратчето Темерин, каде што претходно основале црква. Тие се придружиле на групата која веќе од 1987 година се собирала во Скопје, под водство на Александар Вулетиќ, со кого се запознале на конференција што била организирана во црквата во Приштина, која припаѓа на Христовата пентекостна црква во Југославија. Во текот на јуни 1987 година, Вулетиќ здогледал група млади хипици кои се собирале на платото пред Камениот мост, и добил силно чувство да им се придружи и да им посведочи за Исус Христос. По првиот започнат допир, групата од петнаесетмина млади се собирала секоја вечер, разговарајќи за Исус Христос. За оваа новонастаната ситуација, го известил Попадиќ и го поканил да дојде во Скопје и да помогне со работата. Неколку месеци подоцна, пристигначе независните американски мисионери Џеф и Ели Бејкер.
Во почетокот на 1988 година, црквата била пријавена како верска активност на Христовата пентекостна црква во Југославија, во Скопје. Истата година во Штип, дошле мисионерите Будимир и Астерија Јакиќ. Будимир со децении патувал низ Македонија како колпортер. Во меѓувреме била купена куќа којашто била прилагодена, и службено, на 28 април 1991 била одржана првата богослужба. Групата во Скопје одржувала проучување на Библијата во домовите на Попадиќ и Вулетиќ, кој во 1988 год., стапил во брак со Марија Костадинова, ќерка на поранешниот методистички проповедник во Битола. Истата година било извршено крштавање на група од 15-мина млади на реката Треска. Александар и Марија заминале на студии по теологија во Осиек, Хрватска.
Во меѓувреме, за групата бил задолжен Димитрије Попадиќ, и таа нараснала до 30 луѓе. По враќањето од студиите во 1991 год., Вулетиќ бил ракоположен за пастор, додека Димитрије Попадиќ заминал во САД, на магистерски студии. Христовата пентекостна црква го сменила називот во Евангелска црква во Република Македонија, со седиште во Скопје, на ул. Франклин Рузвелт 16. Една поголема група од новите верници заминала на студии на Евангелскиот теолошкиот факултет во Осиек ‒ Мирче и Нада Андрееви, Стојан и Ленче Петровски и Коста Милков.
Во текот на 1991 год., започнала со работа и издавач­ката куќа Христијанска книга, којашто ја раководел Даниел Дорушак, студент од Осиек. Биле издадени книгите: „Кој е Исус“ од Џош Мекдауел и „Најсреќните луѓе на земјата“ од Демос Шакаријан; „Светот во бегство“ од Мајкл Грин и др. Биле преведувани и голем број книги и материјали за обуки, како и голем број брошури и трактати што постојано се делеле по улиците и плоштадите. Истата година, во соработка со шведска мисија започнале и првите големи евангелизации во Скопје, на кампингот во парк. Тоа довело до голем пораст на бројот на посетители, кој достигнал 100, од кои најголемиот број се млади од 16 до 25 години. Набргу започнале и мисионерските патувања низ другите градови низ Македонија, со што првата група била создадена во Куманово.
Мисиска дејност според градови
Во овој период започна мисиското ширење на евангелската црква во другите градови во Македонија. Првата мисиска станица започнала во 1993 година во Куманово, каде што најнапред Стојан Петровски од ЕЦ Скопје одржувал богослужби по приватни домови, а во април 1994 година се пресели во Куманово, и во неговиот дом се одржувани богослужби. Во мај 1997 година, црквата во Куманово изнајмила локал во центарот на градот. Од 2004 год. проповедник бил Сашо Георгиевски, а до 2010 започнале богослужбите во новата црковна градба.
Во 1994 година, во Кочани, црквата од Штип го испратила мисионерот Венцо Наков, кој завршил теологија во Англија, ОК. Следната година, Даниел и Оле Дорушак биле испратени во Пробиштип, каде што веќе имало верно семејство. Од 2001 година се собирале во изнајмени простории, а Венцо Наков бил одговорен за службата во Пробиштип. Истата 1994 година, мисионерите Филип и Лилија Броуер биле испратени во Струга.
Таа година, една група во Моноспитово одржувала богослужби во домот на Тони и Деска Барбутови, која во 1997 година се приклучила на Евангелската црква во Република Македонија. Во 2000 година било купено земјиште на коешто била изградена црковна градба во Моноспитово.
Во Велес започнала заедничка мисиска работа од ЕЦ Штип и ЕЦ Скопје, во 1997 год. Црквата службено била воспоставена во 1999 година, а одговорен бил Горан Илиев. Од 2009 година црквата ја водел Драган Манев, а од 2017 година - Филип Иванов.
Христијански центар во Република Македонија
Христијански Центар во Република Македонија — евангелско-протестантска црква и е дел од Евангелско-протестантската иницијатива.
Евангелска црква во Република Македонија
Мисиска дејност според градови
Евангелската црква продолжила да се шири по другите градови. Најнапред во 2001 год. во скопско Волково, каде одговорен бил Ристо Петровски и Сократ и Ленка Апостоловски.
Христијански центар во Република Македонија
Почетоци
Пентекостната црква започнала со средби по домови, но и разни настани и концерти во 1993 година, со понагласена харизматичност од онаа на евангелската црква. Значајна улога имала шведската црква и мисио­нерот Томи Науман од Шведска. Во 1995 година, црквата службено започнала со функционирање како Христијанска пентекостна црква во Република Маке­донија, со пастор Александар Вулетиќ. Во евангел­ската црква, на негово место дошол Мирчо Андреев.
Евангелска црква во Република Македонија
Мисиска дејност според градови
Работата во Битола започнала со Славе Поповски, битолчанец од Шведска, кој во својот дом во Битола, во јуни 2001 година започнал со домашни заедништва. Во септември, нему му се приклучиле Дејвид и Бренда Адерхолд и Никола и Анет Марија Галевски. По заминувањето на Никола Галевски, пристигнале Марк и Беки Миндек кои останале 4‒5 години, а потоа бил поставен пасторот Јосип Пастор.
Христијански центар во Република Македонија
Почетоци
Христијанската пентекостна црква, следната година почнала да делува и во Гевгелија и Гостивар, каде што наишле на успех и приклучување на 40-мина луѓе, но поради големиот притисок од месниот право­славен свештеник и месното население, службата таму престанала. Потоа започнале богослужби по домови во Велес.
Евангелска црква во Република Македонија
Мисиска дејност според градови
Во 2002 година, службено пријавена во Прилеп, започнала работата меѓу Ромите, каде за старешина во 2004 година бил поставен Едијан Салиоски. Од тука, црквата започнала своја мисиска работа во Битола, каде во 2006 година за старешина бил назначен Тефик Мусоски.
Во Марвинци, во 2005 година била изнајми куќа. Одговорен бил Димче Наков од Неготино.
Од ЕЦ Моноспитово започна работата во Струмица во 2006 година, а во 2008 година службено започнала работата на ЕЦ Струмица.
Од ЕЦ Неготино, започна мисиска работа во Кавадарци во 2009 година, каде одговорен бил Горан Илиев. Ромска заедница била отворена во 2012 година.
Во рамките на ЕЦ Скопје дејствувала и меѓународна црква, која е наменета за странците кои престојуваат во Скопје и службите се на англиски јазик, како и ЕЦ Целосно Евангелие од 2009 година, ЕЦ Соулкрафтод 2011 со пасторот Никола Галевски, и во 2016 година, ЕЦ Сарај, ромска црква со водачи Сократ и Ленка Апостоловски.
Во Гевгелија, една група која делувала како Здружение на граѓани „Емануел“ од 2001 година, одлучила да стане дел од Евангелската црква во Република Македонија, и во 2013 година станале ЕЦ Гевгелија со пастор Зоран Колев. Во последните две години започнале со работа и две цркви во Струга и Охрид.
Други активности
Во рамките на евангелската црква, регистрирана била хуманитарната организација „АГАПЕ“, со задача за спроведување хуманитарна и добротворна дејност на Евангелската црква во Република Македонија и ширење на разбирањето меѓу луѓето, врз основа на библиското учење за помагање на ближните и христијанската практика. Тоа вклучува помош на беспомошни лица без оглед на народностната, верската, расната и половата припадност, пред сѐ на стари и болни лица, инвалиди, сиромашни, бегалци, прогонети, осамени, напуштени деца, духовно обременети и на сите останати на кои им е потребно да се понесат нивните духовни или телесни грижи и да им се понуди соодветна помош.
Исто така и промовирање верско образование и духовна култура на лицата на кои им нуди помош, одржување концерти на духовна музика и промовирање миротворство, отворање народна кујна за исхрана на бездомници и сиромашни лица, основање домови за сираци, домови за стари лица, отворање советувалиште, посетување затвореници и нудење духовна поддршка. АГАПЕ исто така спроведува и имплементира развојни проекти со првенствена цел за пошироката опште­ствена заедница да има одредена корист. Покрај другите видови дејности, АГАПЕ често­пати органи­зира бесплатни курсеви за англиски јазик, сметачи и слично. АГАПЕ, својата дејност најзасилено ја вршеше за време на косовската криза и годините потоа. Во рамките на евангелската црква се вклучени и: извиднички одред за деца „Кралски извидници“, студентската организација „Егзодус“, здружение за промовирање на вредностите на Библијата и делови од Библијата „Библиска лига“ и здружението „Предизвик за млади“, коешто има и свое средиште за ослободување од зависностите од дрога, алкохол и слично.
Во евангелска црква, служби има секој ден, а петоците и саботите се за кафе и чај заедништво, нефор­мално собирање на млади, каде што има духовни разговори, коишто биле мошне посетени од тинејџери и младинци. Голем дел од членовите на двете цркви се млади. Крштевањата во скопската евангелска црква се одвиваат на реката Треска.
NGC 1569
NGC 1569 — галаксија во соѕвездието Жирафа, заведена во Новиот општ каталог на длабоконебесни тела.
Телото било предмет и на други истражувања, па освен како NGC 1569 се споменува и како UGC 3056, MCG 11-6-1, CGCG 306-1, Arp 210, 7ZW 16, IRAS 04260+6444.
Откривање
Телото е откриено на 4 ноември 1788 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1569 е од видот IBm. Видливиот сјај со голо око изнесува 11 m, а оној во рамките на интервалот од минималната до максималната честота 11,9 m, додека површинскиот сјај изнесува 12,9 m/лм2. NGC 1569 има привидни димензии од 3,7' х 1,8'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 30 м 49,1 с, а неговата деклинација, односно висината на лакот на тој агол, + 64° 50' 53". Положбениот агол на објектот е во износ од 120°.
Други поделби
Проучување на NGC 1569 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 15345. Во рамките на атласот на длабокото небо, Уранометрија 2000.00, објектот припаѓа на групата означена со бројот 19; додека во Каталогот на основни ѕвезди (GSC) е групиран под бројот 4073. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1303.
Доне Пановски
Доне Пановски бил македонски критичар, есеист, книжевен историчар.
Животопис
Пановские е роден на година во с. Буф, Леринско, Егејска Македонија. Починал на 7 јануари 1997 година во Битола. Завршил Филолошки факултет во Скопје. Тој е еден од покренувачите на списанието „Развиток“ и издавачката дејност во Битола. Работел како новинар во весникот „Битолски весник“ од неговото основање. Член на ДПМ од 1975 година. Автор е на книгите: Вреднувања (критики, 1967), Импресии (критики, 1970), Литературни портрети (огледи, 1975), Литературни записи (критики, 1981), Писателите на Илинден (книжевни огледи, 1983), Рајко Жинзифов (огледи, 1983), Допири и доближувања (критики, 1990), Одгласи (студии, 1992), Учебникари и просветители (книжевни огледи, 1992), Литературни студии (1996), Буф и буфчани (монографија, 1998), Прозното творештво на Борис Вишински (студија, 1999). Автор е на поетските панорамски избори со опширни предговори: Илинденски одгласи (1983) и Октомвриски одгласи (1989).
Награди
„4 Ноември“
Социјален инженеринг
Социјален инженеринг — практика на манипулирање со луѓе во вршење активности или откривање на доверливи информации. Иако е сличен со изневерување на довербата или едноставна измама, терминот обично се однесува на изигрување или измама за целите на собирање на информации, измама, или пристап до компјутерски систем; во повеќето случаи напаѓачот никогаш не доаѓа лице-в-лице со жртвите. "Социјалното инженерство", како чин на психолошка манипулација, беше популаризиран од страна на хакерскиот консултант Кевин Митник. Терминот претходно бил поврзуван со општествените науки, но неговата употреба се раширила меѓу компјутерските професионалци.
Техники на социјално инженерство и термини
Сите техники на социјално инженерство, се засноваат на специфични атрибути на човековото донесување одлуки, познати како когнитивни предрасуди. Овие предрасуди, понекогаш нарекувани и "Бубачки во човечкиот хардвер", се експлоатираат во различни комбинации, за да се создадат техники за напад, од кои некои се наведени тука:
Техника на изговор
Техника на изговор е чин на создавање и користење на измисленo сценарио (на изговор ) за да се нападне обележана жртва, на начин на кој се зголемува шансата дека жртвата ќе открие информации или ќе спроведе активности, кои во обични околности најверојатно не би ги направила. Елаборираната лага, најчесто вклучува некои претходни истражувања или подготвување и користење на овие информации за имитирање (на пример, датум на раѓање, бројот на социјално осигурување , износот на последната сметка) за да воспостави легитимност во умот на жртвата.
Оваа техника може да се користи за да се натераат компаниите да откријат информации за корисниците, а ја користат и приватните детективи за да добијат телефонски записи, корисни записи, банкарски записи и други информации директно од службата на претставници на компанијата. Информациите потоа може да се користат за да се воспостави уште поголема легитимност под построги сослушувања со менаџер, на пример, да се направат промени на сметка, специфични состојби на сметка, итн.
Кражба преку правење диверзија
Кражбата преку правење диверзија, исто така позната како "игра во катче" или " игра зад аголот " потекнува од источниот крај на Лондон.
Накратко, кражба преку правење диверзија е "измама" применета од страна на професионални крадци, вообичаено против транспортна или курирска компанија. Целта е да се убедат лицата одговорни за легитимна испорака дека пратката се бара на друго место - односно "зад аголот". Со товарот / пратката пренасочени, крадците го убедуваат возачот да ја остави пратката во близина на, или далеку од адресата на примачот, во изговор дека таа "директно ќе пристигне" или "итно се бара некаде на друго место".
" Измамата " има многу различни аспекти, кои вклучуваат техники за социјално инженерство со кои се убедуваат легитимните административци или персоналот за сообраќај на транспортни или курирски компании, да издадат инструкции на возачот да ги пренасочи пратките или товарот.
Друга варијација на ваквата кражба е стационирање на безбедносно комбе пред банка во петок навечер. Елегантно облечен полицаец ја користи фразата "Ноќе е побезбедно, господине". Со овој метод дуќанџиите и сл. лековерно го депонираат нивниот профит во комбето. Тие добиваат потврда за примениот профит, но подоцна оваа потврда излегува дека е безвредна. Слична техника беше користена пред многу години да се украде концертно пијано од производителот Steinway, од радио студио во Лондон. Изговорот бил: "Дојдовме да го сервисираме пијаното".
Мрежно рибарење
Мрежно рибарење (или фишинг)е техника на добивање приватни информации преку измама. Типично, напаѓачот праќа e-пошта кој се чини дека доаѓа од легитимна компанија-банка или кредитна компанија, со барање за "верификација" на информации и предупредување за некои сериозни последици доколку информациите не се верифицираат. Е-поштата обично содржи линк до лажни мрежни места, кои се чинат легитимни-со логоа на компанијата и содржина, како и форма, која бара сè, од домашна адреса, до ПИН на кредитна картичка.
На пример, во 2003 е забележано зголемувањето на бројот на вакви измами, во кои корисниците добиваат е-пошта наводно од eBay тврдејќи дека сметката на корисникот ќе биде откажана, ако не се кликне на линкот што е даден за да се ажурира кредитната картичка ( информации кои вистинскиот eBay веќе ги има ). Поради тоа што е релативно едноставно да се направи мрежно место кое личи на страница на легитимна организација, со имитација на HTML кодот, измамата ги наведува луѓето да мислат дека се контактирани од страна на eBay, а потоа, да мислат дека одат до мрежно место на eBay да ги обноват своите информации за сметката. Со спамирање големи групи на луѓе, "рибарот" смета дека меилот ќе го прочитаат процент на луѓе кои веќе давале броеви на кредитни картички на eBay легитимно, па би можеле да одговорат.